b"\n_START_ARTICLE_\nFotja comuna\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nOcupa zones aqu\xc3\xa0tiques obertes com llacs, llacunes i embassaments amb vegetaci\xc3\xb3 a les vores. La seva distribuci\xc3\xb3 compr\xc3\xa8n Europa, \xc3\x80sia, Austr\xc3\xa0lia i \xc3\x80frica Septentrional._NEWLINE_Als Pa\xc3\xafsos Catalans n'hi ha una gran poblaci\xc3\xb3 hivernant, a m\xc3\xa9s de criar a molts indrets, com ara el Fondo d'Elx-Crevillent, el Delta de l'Ebre o els Aiguamolls de l'Empord\xc3\xa0.\n_START_SECTION_\nReproducci\xc3\xb3\n_START_PARAGRAPH_\nFa un niu amb herba, sobre l'aigua, surant, ancorat en la vegetaci\xc3\xb3. Pon 6 - 9 ous que cova 21 - 24 dies. Les cries, abandonen el niu poc despr\xc3\xa9s de n\xc3\xa9ixer i romanen amb els seus pares unes 8 setmanes.\n_START_SECTION_\nAlimentaci\xc3\xb3\n_START_PARAGRAPH_\nPrincipalment vegetals com ra\xc3\xafls de plantes aqu\xc3\xa0tiques i tiges joves. Complementen la dieta amb algun insecte, mol\xc2\xb7lusc, larva, cuc de terra o capgr\xc3\xb2s."